Cătălina Armeanu

Motto: Libertatea îți dă posibilitatea să vorbești cu oricine și despre orice

Iubirea artistei plastice Cătălina Armeanu, pentru artă și frumos, este prețuirea unui sentiment înalt, delicat și pur, care posedă propriul control, propria îndrumare artistică, propriul profesionalism cromatic, compozițional, desen. Pentru Cătălina Armeanu arta plastică realizată imaginativ sau după natură este o stofă a naturii umane brodată cromatic de talent, îndemânare, spiritualitate, muncă artistică, imaginație, creativitate. Arta statornică, capătă în gândirea doamnei Cătălina Armeanu valori de nebănuit. Unele tablouri par a fi experiențe plastice în domeniul cercetării vizuale care dau bine pe plan artistic, benefice pentru viitorul artistico-plastic. Compozițiile semnate de Cătălina Armeanu impresionează prin armonia sa cromatică, prin densitatea culorii și prin energia interioară care produce efecte benefice asupra educatului public pe plan artistic, admirator și iubitor de artă, frumuseți, bun simț și respect umanitar. Creațiile care poartă amprenta Cătălinei Armeanu definesc iubirea pentru artă și frumos, până la extazul artistic. Semnul plastic, cromatic și desen au forța cuvântului capabil să pună întrebări și să dea răspunsuri. Picturile sale se fac ecoul unui spațiu cromatic izvorât din suflet, pentru suflete însetate de bun simț și vizualitate colorată. De la figurativ la abstract, de la real la suprareal, de la desen la pata de culoare, totul este un argument definitoriu, că artista plastică pătrunsă, într-o zonă artistică unde vizualizează meandrele sufletului filtrate cromatic, compozițional și desen dovedește o cunoaștere profundă a meșteșugului artistic.

Pictor Prof. Cojocaru Vergil-Cover – membru UZPR, UAPR București

Contents